Kurang 2 Minggu Ditayangkan, Deliver Us From Evil Mencatat 3 Juta Penonton
Filem aksi Korea Selatan, Deliver Us From Evil terus mencatat rekod baik di pentas box office apabila berjaya melepasi angka 3 juta penonton dalam tempoh 11 hari tayangan. Sebelum ini, filem arahan Hong Won Chan telah mencipta kejutan apabila mencatatkan jumlah 1 juta penonton pada hari keempat tayangan, dan 2 juta penonton pada hari kelima, sekaligus menjadikan filem Korea terpantas pada musim panan yang berjaya mencapai sejumlah 2 juta penonton. Walaupun masih berdepan dengan pandemik COVID-19, filem ini mencapai angka 3 juta lebih pantas dari filem aksi jenayah yang lain seperti The Outlaws dan Believer yang mencatatkan 3 juta penonton pada hari ke-12 tayangan. Bagi meraikan pencapaian hebat itu, dua poster istimewa Deliver Us From Evil telahpun dilancarkan. Anda boleh saksikannya dibawah Deliver Us from Evil merupakan sebuah filem aksi yang berkisar tentang In Nam (lakonan Hwang Jung Min), seorang pembunuh upahan yang ingin menyelesaikan tugasan terakhir dan merancang untuk bersara. Dia kemudiannya mengetahui kes penculikan di Thailand, dan kes tersebut mempunyai kaitan dengannya. Dia kemudiannya pergi ke Thailand bersama-sama pembantunya Yoo-Yi (Park Jung-min) untuk menyesalaikan kes penculikan, namun dia mendapati dirinya diburu Ray (lakonan Lee Jung Jae), seorang lelaki yang berdendam dengannya kerana telah membunuh adik lelaki tersebut.